jkorsvik/nowiki_second_scrape_merged huggingface dataset:
Marty McFly

Marty McFly er den fiktive hovedpersonen i filmtrilogien Tilbake til fremtiden. Han er en 17 år gammel gutt som elsker å skate. I filmene spilles han av Michael J. Fox.
Martys venn og samarbeidspartner er den ukonvensjonelle vitenskapsmannen Dr. Emmet L. Brown, som Marty kaller for «Doc». Kjæresten til Marty McFly heter Jennifer Parker.
I den første filmen oppfinner Doc en tidsmaskin laget av en bil av merket DeLorean. Marty drar tilbake til 1955, da foreldrene hans ble sammen. Dessverre endrer han historien, og får sin mor til å bli forelska i ham selv, istedenfor hans far. Dette må Marty ordne opp i, og sørge for at hans fremtidige mor blir sammen med hans fremtidige far.


== Bakgrunn ==
Marty er den yngste sønnen i familien McFly. Foreldrene hans er George McFly og Lorraine McFly. Han har to søsken; broren Dave McFly og søsteren Linda McFly.
Apa Nahroous martyrium

Apa Nahroous martyrium er en koptisk kristen tekst som trolig er skrevet en gang mellom år 650–750, og tilhører en gruppe hagiografiske tekster som tilhører Julius av Akfahs' syklus. Som i så mange andre koptiske tekster skildres kristendomsforfølgelse, og typisk nok er handlingen lagt til keiser Diokletians regjeringstid (284–305), og til keiserens hoff i Antiokia.Hovedpersonen Nahroou har lest martyrhistorier, og oppsøker keiserens hoff for selv å lide samme skjebne. Nahroou blir hjulpet av erkeengelen Mikael både på sin mirakuløse reise til Antiokia og under de brutale forhørene. Nahroou dør flere ganger, men blir hver gang vekket til live av engelen.
Teksten er bare bevart i fragmenter, men et sammendrag av handlingen er også kjent fra en sammenstilling av helgenvitaer. Teksten er oversatt til norsk i antologien Koptiske skrifter, 2012. Den ble valgt ut til antologien dels fordi den er representativ for de koptiske martyrskildringene og dels fordi et av de i alt 11 kjente manuskriptfragmentene til fortellingen befinner seg i Kulturhistorisk museum, Oslo.


== Referanser ==
Xtremeidfjord

Xtremeidfjord er et skirenn i ekstremklassen der deltakerne krysser Hardangervidda.
Begivenheten er inspirert av Roald Amundsens dramatiske skitur over Hardangervidda i 1896, og ble første gang arrangert i 2011. Rennet starter på Haukeliseter og avsluttes i Sysendalen. Løperne beveger seg da gjennom fylkene Telemark, Buskerud og Hordaland. 


== Referanser ==


== Eksterne lenker ==
Offisielt nettsted
Janne Bogstrand

Janne Bogstrand (født 20. oktober 1972) er en norsk tidligere skøyteløper som deltok i nasjonale og internasjonale konkurranser i hurtigløp på skøyter for Norge og representerte Idrettsforeningen Fram.


== Internasjonale mesterskap ==
Junior-VM på skøyter deltatt i ett VM ved en konkurranse.

Obihiro 1990 i sammenlagt.Beste resultat 22.-plass sammenlagt i Obihiro 1990.


== Personlige rekorder ==


== Referanser ==


== Eksterne lenker ==
(en) Janne Bogstrand – Speedskatingbase.eu 
(en) Janne Bogstrand – SpeedSkatingNews.info 
(en) Janne Bogstrand – SpeedSkatingStats.com 
(en) Profil på ISUs offisielle nettsider.
Sonatrach

Sonatrach (arabisk: سوناطراك , Sūnātrāk, forkortet fra fransk: Société Nationale pour la Recherche, la Production, le Transport, la Transformation, et la Commercialisation des Hydrocarbures s.p.a.) er et stateid algirsk olje- og gass-selskap. Det er med en omsetning på 67,63 milliarder USA-dollar Afrikas klart største selskap. Det ble grunnlagt 31. desember 1963 ved statlig dekret.


== Referanser ==


== Eksterne lenker ==
(fr) Offisielt nettsted 
(en) Sonatrach – kategori av bilder, video eller lyd på Commons
Anne Løvåsen

Anne Løvåsen (født 21. januar 1967) er en norsk tidligere skøyteløper som deltok i nasjonale og internasjonale konkurranser i hurtigløp på skøyter for Norge og representerte Oslo Idrettslag. Hun var først medlem av klubbene Skedsmo IL og deretter Strømmen IF.


== Personlige rekorder ==


== Referanser ==


== Eksterne lenker ==
(en) Anne Løvåsen – Speedskatingbase.eu 
(en) Anne Løvåsen – SpeedSkatingNews.info
Waiwen chubanshe

Waiwen chubanshe (kinesisk: 外文出版社, pinyin: Wàiwén chūbǎnshè, Forlaget for fremmedspråklig litteratur) i Beijing tilhører Fremdsprachenamt Chinas. Det beskjeftiger seg med utgivelse av kinesisk litteratur til andre språk og med lære- og ordbøker.
Forlaget ble grunnlagt i november 1949, med det sovjetiske Forlaget for fremmedspråklig litteratur (Moskva) som forbilde. 
Forlaget hadde tidlig som tyngdeopunkt å oversette kommunistiske politiske tekster av Mao Zedong og andre politikere, Man oversatte også kinesisk skjønnlitteratur. Forlaget hadde en rekke dyktige oversettere i sin tjeneste, som Ruth Weiß, Fritz Jensen, Ernst Schwarz, Käthe Zhao, Harry Thürk,  Friedemann Berger, Ernst Zorer, Denise Ly-Lebreton, Gladys Yang, Sidney Shapiro og Betty Chandler.
Forlaget Nt Verden (Xīn shìjiè chūbǎnshè 新世界出版社) er datterselskap av Waiwen chubanshe. I 1986 tilkom dessuten datterforlagene Sinolingua (Huáyǔ jiàoxué chūbǎnshè 华语教学出版社) for lærebøker i kinesisk, og Dolphin Books (Hǎitún chūbǎnshè 海豚出版社) for barnelitteratur.


== Eksterne lenker ==
Offisielt nettsted 
Ny Verden (hjemmeside)
Sinolingua
Foreign Languages Press (China Internet Information Centre)
Foreign Languages Press Celebrates 50th Anniversary (China Internet Information Centre)
Saudi-Arabias herrelandslag i håndball

Saudi-Arabias herrelandslag i håndball er det mannlige landslag i håndball for Saudi-Arabia. Det representerer landet i internasjonale håndballturneringer. Laget deltok ved Håndball-VM 2009.


== Resultater ==


=== Asiamesterskapet i håndball ===


== Eksterne lenker ==
Offisielt nettsted
Trygve Goa

Trygve Sterner Goa  (født 10. oktober 1925 i Haugesund, død 5. januar 2013 samme sted) var en norsk billedkunstner, grafiker, tegnelærer og intendant ved Haugesund Billedgalleri. Han er kjent både som kunstner og for å ha bygd opp Haugesund Billedgalleri.Goa vokste opp som yngste i en søskenflokk på tre. Han studerte jus i Oslo fra 1945 til 1948 og fulgte også forelesninger i kunsthistorie. I Oslo var han en del av kunstnermiljøet, sammen med blant andre Gunnar S. Gundersen, Ludvig Eikaas og Tor Hoff.
På femtitallet vendte Goa tilbake til hjembyen Haugesund.  Han var gift med Marit Gjermundsen. I Haugesund ble han raskt en aktiv skikkelse i Haugesunds Kunstforening, og han var styreleder i kunstforeningen fra 1968 til 1971.
Som kunstner var Goa selvlært. Debuten var på Vestlandsutstillingen i 1952, med linosnittet «Flyktninger». I debutarbeidet var han påvirket av tyske ekspresjonister, samt den danske kunstneren Palle Nielsen.  Etter debuten deltok han på Vestlandsutstillingen nesten hvert år fram til 1996.  Han hadde flere separatutstillinger, både i hjembyen og i Oslo og Stavanger.
Kunstkritiker Trond Borgen har karakterisert Goa på følgende måte: «Få kan som han håndtere linoplatens muligheter til å skape slående billeduttrykk – som linosnitter har han knapt sin make her i landet. Han er en forenklingens mester som i sine bilder sier mye nesten uten å trenge å si noe».Goa laget relativt få arbeid.  Han er innkjøpt til Nasjonalgalleriet og til Tama Art Museum i Tokyo, og også til Ystads Konstmuseum i Sverige, Stavanger kunstmuseum, Historisk museum i Bergen og Haugesund Billedgalleri. I 1997 fikk han arbeidsstipend fra Bildende Kunstneres Hjelpefond.
Haugesund Billedgalleri ble opprettet som museum og kommunal institusjon i 1973. I nesten tjue år var Goa leder av museet, fra 1973 til 1992. Goa fikk Haugesund kommunes ærespris i 2004, «De fykende måker».


== Separatutstillinger ==
Et utvalg av separatutstillinger:
1984: Galleri Norske Grafikere, Oslo
1986: Galleri Entree, Skudeneshavn
1986: Galleri BFKR og Rogaland Kunstnersenter, Stavanger
1988: Ystad Konstmuseum, Sverige
1989: Bergen Kunstforening
1991: Spontanfestivalen, Haugesund
1994: Oslo Kunstforening
1995: Karmøy Kunstforening
1995: Galleri F 15, Moss
2005: Haugesund Billedgalleri.  Jubileumsutstilling i forbindelse med kunstnerens 80-årsdag.


== Referanser ==


== Eksterne lenker ==
Haugesund Billedgalleri  Jesus dør på korset.  Linosnitt av Trygve Goa.  Besøkt 17. januar 2013.
Elin Tveiten

Elin Tveiten (født 23. desember 1962) er en norsk tidligere skøyteløper som deltok i nasjonale og internasjonale konkurranser i hurtigløp på skøyter for Norge og representerte først Sportsklubben Snøgg og senere Ask Skøyteklubb.


== Referanser ==


== Eksterne lenker ==
(en) Elin Tveiten – Speedskatingbase.eu 
(en) Elin Tveiten – SpeedSkatingNews.info
Amatl

Amatl (på nahuatl) eller amate (på spansk og engelsk) er et papirliknende materiale som indianere i det førkolumbiske Meso-Amerika framstilte fra barken på flere typer fikentrær (som ficus cotinifolia og ficus padifolia). Papiret var oftest bundet sammen til ett fortløpende ark som ble foldet som belgen på et trekkspill til enkeltsider med lik bredde. På den måten kunne en lage kodekser eller bøker som kunne skrives og dekoreres på begge sider. 
Kort tid etter den spanske erobringa av Mellomamerika, ble alle kodekser som ble funnet, beordret brent eller ødelagt av nidkjære katolske prester, mest kjent er biskop Diego de Landa. Bare tre eksemplarer av kodekser fra mayakulturen, som er den eneste mesoamerikanske sivilisasjonen med et fullt utviklet skriftspråk, skal ha blitt bevart i fullstendig skikk fram til i dag. Disse kalles Madrid-, Dresden- og Paris-kodeksene etter stedene hvor de oppbevares nå. I tillegg finnes noen få sider som har blitt bevart fra en fjerde: Grolier-kodeksen.

		


== Se også ==
Papyrus, gammelegyptisk «papir»


== Referanser ==
Ungarns herrelandslag i håndball

Ungarns herrelandslag i håndball er det nasjonale landslaget i håndball for Ungarn, og kontrolleres av landets håndballforbund, Magyar Kézilabda-szövetség. Lagets hittil største prestasjon kom ved VM i 1986 i Sveits, hvor laget vant sølvmedaljer. Det er dessuten blitt fire 4.plasser i OL-sammenheng.


== Resultater ==
VMSølv: 1 – 1986


== Kjente spillere ==
Nenad Puljezevic
László Nagy
Nándor Fazekas
Gyula Gál
László Marosi
József Éles
Dániel Buday
Carlos Pérez


== Eksterne lenker ==
Offisielt nettsted 
(en) Hungary national handball team – kategori av bilder, video eller lyd på Commons
Giæverryggen

Giæverryggen er en bred, snødekt fjellrygg, beliggende nordvest for Borgmassivet på vestsiden av Schyttbreen i Dronning Maud Land. Fjellryggen er om lag 130 kilometer lang og strekker seg i nord-sør-retning. I vest og sør stikker det opp enkelte nunataker. 
Kart over området, basert på flyfotografier og bakkeundersøkelser gjennomført av den norsk-svensk-britiske Maudheimekspedisjonen til Antarktis i 1949–1952, ble utarbeidet av Norsk Polarinstitutt i 1961. Fjellryggen er oppkalt etter lederen for Maudheimekspedisjonen, John Giæver.


== Referanser ==
Nadītu

Nadītu er betegnelsen på en lovlig posisjon for kvinner i oldtidens babylonske samfunn og for sumerske tempelslaver som var hovedsakelig særskilte og uavhengige kvinner som ikke levde i normale patriarkalske familiestrukturer som det babylonske samfunnet. 
Nadītu levde i klosterlignende bygninger, og hadde generelt egne hjem innenfor disse kompleksene og hadde lov til å eie egen eiendom. De kunne inngå kontrakter, låne penger og utføre forretningstransaksjoner som ellers var nektet andre kvinner i samfunnet. Nedtegnelser viser at de var svært aktive. Vanligvis tilhørte disse kvinnene de øverste samfunnsklasser, ofte fra kongelige familier.Deres finansielle uavhengighet var basert på deres medgift, som de ikke hadde lov til å gi videre til en mann; medgiften var godtgjørelsen for ikke å bli omfattet i arveoppgjør, da arven gikk videre i den patriarkalske linje. Det er uklart om nadītu hadde lov til å gifte seg, eller om denne rettigheten var reservert for de nadītu som tilhørte tempelet til Marduk. Ifølge enkelte kilder var sølibat påkrevd i templene til Shamasj, eller i det minste måtte de forbli barnløse, noe som er reflektert i selve begrepet nadītu, «brakkmark» (det vil si ufruktbar). Når en nadītu døde, gikk medgiften videre til hennes brødre eller andre slektninger.
Det var flere forfattere blant nadītu. I henhold til Gilgamesj-eposet, er skriving tilskrevet en gudinne. I tempelet til Inanna i Erek er de eldste skrivetavlene funnet, og de er datert tilbake til 3000-tallet f.Kr. Mange nadītu levde der som prestinner.
Mellom elvene Tigris og Eufrat er det funnet mange templer som var viet dyrkelsen av Inanna, og det var i disse nadītu holdt til mens de var i aktiv tjeneste. Det 5000 år gamle tempelet i Uruk (Bibelens Erek) er det største av disse ved at det ble jevnlig ombygget og utvidet. En skulptur av en kvinnes hode og det velkjente Warka-vasen (i dag i museet i Bagdad) har blitt oppdaget der, og viser relieffer av en mulig arkaisk modergudinnekultur: bilder av hellige eiendeler og skogslunder, menn som høster, produserer og passet geiter, alt dette indikerer symboler på den sosiale orden for denne tiden.


== Se også ==
Hammurabis lover
Prostitusjon i antikkens Hellas
Tempelprostitusjon (religiøs prostitusjon)
Hetærer


== Referanser ==


== Litteratur ==
Harris, Rivkah (1962): «Biographical Notes on the nadītu Women of Sippar» i: Journal of Cuneiform Studies 16, s. 1-12
Harris, Rivkah (1964): «The nadītu-woman» i: Biggs, Robert D.  et al. (red.): Studies presented to A. Leo Oppenheim. Chicago, Oriental Institute of Chicago
Stuckey, J.H. (2005): «Sacred Prostitutes» i: MatriFocus
Stone, Merlin (1976): The Paradise Papers, Virago Ltd (1976), (Once God was embodied as a woman (1979), Servire Katwijk, ISBN 90-6077-582-1)
Anne Christine Torp

Anne Christine Torp Handstanger (født Anne Christine Torp, 7. juni 1970) er en norsk tidligere skøyteløper som deltok i nasjonale og internasjonale konkurranser i hurtigløp på skøyter for Norge og representerte Drammens Skøiteklub først og senere Asker Skøyteklubb. Hun var også innom NTHI til slutt som aktiv skøyteløper.


== Referanser ==


== Eksterne lenker ==
(en) Anne Christine Torp – Speedskatingbase.eu 
(en) Anne Christine Torp – SpeedSkatingNews.info 
(en) Profil på Speedskatingbase.eu (personlige rekorder)
Kelly & Walsh

Kelly & Walsh var et større forlag med hovedsete i Shanghai som publiserte bøker på engelsk. Det ble grunnlagt i 1876 i Shanghai. Det var mest aktivt fra 1880-årene til 1930-årene, og publiserte også bøker i andre byer: Hongkong, Singapore, Tokyo og Yokohama. Etter at Japan angrep Kina flyttet det til Hongkong, og ble til slutt oppkjøpt av Swindon Book Co. Ltd. 
Navnet Kelly & Walsh benytes nå av en liten kjede bokhandlere i Hongkong.


== Noen publikasjoner ==
Ernest J. Eitel: Buddhism: Its Historical, Theoretical and Popular Aspects In Three Lectures, 1873.
Herbert A. Giles: A Glossary of Reference on Subjects Connected with the Far East, 1878.
Wei Yuan: Chinese Account of the Opium War, 1888.
Walter De Havilland: The ABC of Go: The national war game of Japan, 1910.
Reginald D'Auxion de Ruffe: Is China Mad?, 1928.
William Charles White: Tombs of Old Lo-Yang, A Record of the Construction and Contents of a group of Royal Tombs at Chin-t'sun, Honan, probably dating 550 B.C., 1934.
J.N. McHugh: A Handbook of Spoken "Bazaar" Malay, 1953.
T.C. Lai: Magic Mountains: the Art of Yu Chengyao, 1987.


== Eksterne lenker ==
Swindon Book Co. Ltd website
Kelly & Walsh publications
Truls Tunmo

Truls Tunmo (født 21. juli 1962) er en norsk tidligere skøyteløper som deltok i nasjonale og internasjonale konkurranser i hurtigløp på skøyter for Norge og representerte Arbeidernes Skøyteklubb som senere ble Ask Skøyteklubb. Han avsluttet med å ta en sesong i hver av de andre store Oslo-klubbene, først i Oslo Idrettslag og deretter Oslo Skøiteklub.


== Personlige rekorder ==


== Referanser ==


== Eksterne lenker ==
(en) Truls Tunmo – Speedskatingbase.eu 
(en) Truls Tunmo – SpeedSkatingNews.info 
(en) Truls Tunmo på Jakub Majerski's Speedskating database (Adelskalender distanser og sammenlagt)
Wacław Sierpiński

Wacław Franciszek Sierpiński (født 14. mars 1882 i Warszawa, død 21. oktober 1969) var en polsk matematiker. Han er kjent for sitt enestående bidrag til mengdelære (forskning på utvalgsaksiomet og continuum-hypotesen), tallteori, funksjonsteori og topologi. Han ga ut over 700 papirer og 50 bøker. 
Tre kjente fraktaler er oppkalt etter ham: Sierpiński-trekanten, Sierpiński-teppet og Sierpinski-kurven, dessuten Sierpiński-tall og det tilknyttede Sierpiński-problemet.


== Referanser ==
Kári Kristján Kristjánsson

Kári Kristján Kristjánsson (født 28. oktober 1984 i Vestmannaeyjar) er en islandsk håndballspiller, som spiller for den tyske klubben HSG Wetzlar, samt for det islandske landslaget.
Kristjánssons første større turnering for Island ble VM i 2011. Han deltok også for Island i OL i 2012.


== Spillestatistikk fra Bundesligaen ==


== Referanser ==


== Eksterne lenker ==
(en) Kári Kristján Kristjánsson – Olympedia 
(en) Kári Kristján Kristjánsson – Sports-Reference (OL-resultater – arkivert) 
(en) Kári Kristján Kristjánsson – Det europeiske håndballforbundet (EHF) 
«Kari Kristjan Kristjansson» Arkivert 31. mars 2013 hos Wayback Machine., profil på HSG Wetzlars hjemmeside (de)
Morten N. Pedersen

Morten Nygaard Pedersen (født 30. september 1975 i Oslo) er en norsk illustratør, animatør og barnebokforfatter.
Han har skrevet og illustrert bøkene om Bo, utgitt på Bonnier Carlsen i Sverige. I samarbeid med forfatter Pål H. Christiansen har han også utviklet bøkene om Mons og Mona for Opplysningskontoret for frukt og grønt.


== Animasjonsprosjekter ==
H.C. Andersens Skæve Skygge, Dansk Tegnefilm Produktion
Hundhotellet, Pennfilm Studio AB
Cirkeline, Ost og Kærlighed, Dansk Tegnefilm Produktion
Karlsson på taket, Filmkameratene AS, Oslo
Drengen der ville gøre det umulige, Dansk Tegnefilm Produktion
Myggan (TV-serie) Splinter Arts, Stockholm


== Bibliografi ==
Bo går till biblioteket (2004)
Bo går till affären (2004)
Bo går till dagis (2006)
Bo sitter fast (2007)
Bo hos doktorn (2008)
Bo tvättar bilen (2008)
Bo dammsuger (2009)
Bo blir över (2010)
Bo firar födelsedag (2010)
Bo blir mörkrädd (2011)
Bo firar jul (2011)
Bo åker på semester (2012)
Min kirkebok 4 (2011)
Min kirkebok 6 (2012)
Mons og Mona handler mat (sammen med Pål H. Christiansen), Opplysningskontoret for frukt og grønt 2010
Mons og Mona lager suppe (sammen med Pål H. Christiansen), Opplysningskontoret for frukt og grønt 2010
Mons og Mona på godtejakt (sammen med Pål H. Christiansen), Opplysningskontoret for frukt og grønt 2010
Mons og Mona smaker (sammen med Pål H. Christiansen), Opplysningskontoret for frukt og grønt 2013


== Referanser ==


== Eksterne lenker ==
Offisielt nettsted
Rolf Bull-Hansen

Rolf Bull-Hansen (født 29. februar 1888 på Norderhov, Ringerike, død 8. oktober 1970 i Oslo) var en norsk skolemann som reformerte tegnefaget.Etter oppveksten i Leikanger (Sogn) og examen artium 1905 ved Bergen katedralskole tok han i 1908 lærereksamen i Kristiania.  Han var tegnelærer ved samme skole og elev ved Statens Håndverks- og Kunstindustriskole under Oluf Wold-Torne 1912–14 og ble selv lærer der et par år fra 1916, da han også fikk fast jobb som lærer ved folkeskolen i Oslo fram til 1938, da han meldte overgang til den nystartede Statens sløyd- og tegnelærerskole (fra 1965 kalt Statens lærerskole i forming Notodden) og var der frem til 1953, fra 1948 som rektor.  Han og flere av lærerne der ble i 1942 arrestert og sendt til Finnmark på grunn av manglende samarbeid, skolen ble nedlagt året efter og gjenåpnet efter kriget.  Sønnen Kjell Bull-Hansen (1923–45) var MILORG-medlem og ble drept i Drammen 24. mars 1945.Både i tegnefaget og sløydfaget fikk han gjennomført nye måter å drive opplæring på, der skaperglede, spontanitet og instinkt for skjønnhet, var viktigere enn teknikk og metode, som heller kunne læres etterpå.
Han var av Bull (slekt), foreldrene var Fredrik (Fritz) Bull-Hansen (1852–1923), prest i Leikanger 1897–1923 og Caroline (Ninni) Steenbuch (1862–1939) fra Sem ved Tønsberg.


== Verv og utmerkelser ==
Tegneplan for folkeskolen i Kristiania, komiteformann 1924
Normalplan i tegning for by- og landsfolkeskolen, komiteformann 1935
Kyrkje- og undervisningsdepartementet, tegnekonsulent 1930–59
Norsk Tegne- og Håndarbeidslærerforbund, en av stifterne i 1938 og første formann frem til 1938 (da han flyttet til Sløydskolen)
Notodden kommunale folkeopplysningsråd, formann 1946–48
St. Olavs Orden, ridder i første klasse, 1948.


== Utgivelser ==
Rolf Bull-Hansen og Åsmund Esval (maler) (1924). Anvendt tegning i skolen. Cappelen.  [Mappe med 12 farvelagte plancher og illustrert veiledning]
Rolf Bull-Hansen (1953). Tegning på naturlig grunnlag. Fabritius.  [117 sider]
Rolf Bull-Hansen (1971). Formingsundervisning. Mål og midler, en hjelpebok for formingslærere. Fabritius.  [85 sider]


== Referanser ==
Ivana (kvinnenavn)

Ivana er et kvinnenavn dannet av mannsnavnet Ivan, en opprinnelig russisk variant av mannsnavnet Johannes, som betyr «Gud er nådig».


== Utbredelse ==
Tabellen nedenfor gir en detaljert oversikt over populariteten til kvinnenavnet Ivana  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Ivana Trump (f. 1949), tsjekkisk idrettsutøver og modell, kjent for å ha vært gift med Donald Trump
Ivana Miličević (f. 1974), bosnisk skuespiller
Ivana Baquero (f. 1994), spansk skuespiller
Ivana Chubbuck, amerikansk skuespillerinstruktør og forfatter


== Annen bruk av navnet ==
Ivana Helsinki, finsk moteselskap


== Referanser ==


== Eksterne lenker ==
(en) Behind the Name: Ivana
(en) Think Baby Names: Ivana
Rosing (slekt)

Rosing er norske slekter med dansk opphav, den ene Rasmus Clausen Rosing (født 1560) ble prest i Vefsn, og han andre Jens Rosing (født 1575) ble prest i Kvikne. Det er ikke kjent om de var i slekt.
Biskop Hans Claussøn Rosing's beretning om sine forfedre til sine barn: ... Min farfar var Rasmus Claussøn Rosing, pastor til Vefsn i Nordland, født i Jylland, Danmark, av en gammel ædel Extraction og herkomst, hvilken adelige familie av denne årsak som min salig fader mig berette, skal ha blitt forhadet og degradert, da den danske og jyske adel av 1523 avskrev kong Christian II hullskap og mannskap, unslog bl. andre, en av de Rosinger's familie, som da skulle være den fornemste av slekten at underskrive oppsigelsesbrevet, hvorfor han og hans, ikke alene av Ridder og Adelskap, men endog av de straks etter succederende konger ble hadet og undertrykt hvilket ham hans dyd, samt pliktig troskap har hatt nogen urett eller ond sak, i hvorvel hans forhold og adfærd synes å ha utfaldet til nogen hårdhet, kan derfor dette, som ærlig og god sak ikke komme familien til Præjudce eller Nachdel i nogen måte


== Etterkommere ==
Hans Rosing (1625–99), biskop i Christiania
Ulrik Fredrik Rosing (1776–1841) fra Fredrikstad, prest i London og Horsens,
Hans-Pavia Rosing (1948–), grønlandsk politiker
Otto Rosing (1896–1965) forfatter fra Grønland,
Jens Rosing (1925–2008), forfatter og tegner fra Grønland
Hedevig Sophie Rosing (1827–1913) forfatter og døvelærer,
Hans Anton Rosing (1828–67) kjemiker,


== Referanser ==
Željko

Željko er et mannsnavn dannet av det slaviske ordet želja, «ønske».


== Utbredelse ==
Željko er et svært vanlig navn i befolkningen i Kroatia.
Tabellen nedenfor gir en detaljert oversikt over populariteten til mannsnavnet Željko  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Željko Samardžić (f. 1955), serbisk sanger
Zeljko Tomac (f. 1956), kroatisk håndballtrener
Željko Ivanek (f. 1957), amerikansk skuespiller
Željko Joksimović (f. 1972), serbisk sanger


== Referanser ==


== Eksterne lenker ==
(en) Behind the Name: Željko
(en) Think Baby Names: Željko